Hadviga

Hadviga je osada na Slovensku, náležiaca pod obec Brieštie v okrese Turčianske Teplice. Ide o zaniknutú obec, pôvodne väčšiu než Brieštie, obývanú pred 2. svetovou vojnou karpatskými Nemcami.

Dejiny 
Podľa zdrojov bola pomenovaná po manželke zakladateľa obce, v roku 1392 ju totiž založili nemeckí kolonisti. Po druhej svetovej vojne sa ako dôsledok Benešových dekrétov väčšina obyvateľov musela odsťahovať, a tak v roku 1954, keď v obci zostali len dvaja obyvatelia, stala sa obec súčasťou obce Brieštie. Dnes tu žije jeden stály obyvateľ a ide o sídlo čisto chalupárskeho charakteru. Cez obec prechádza Cesta hrdinov SNP.

Obyvateľstvo 
Vývoj počtu obyvateľov od roku 1869 po 2003 vyjadruje nasledovný graf:

Podľa sčítaní obyvateľov v rokoch 1880, 1890, 1921 a 1930 mala niekdajšia obec nasledujúce národnostné zloženie (zo štatistiky sú vyradené nemluvňatá):

Kultúra a zaujímavosti

Pamiatky 
 Rímskokatolícky kostol Nepoškvrneného počatia Panny Márie, jednoduchá jednoloďová stavba s pravouhlym ukončením presbytéria a predstavanou vežou zo začiatku 20. storočia. Stavba má hladké fasády, veža je členená lizénami a ukončená ihlancovou helmicou. 
 Dedinská zvonica, drevená stavba na pôdoryse štvorca s ihlancovou helmicou. Je členená priebežnou podlomenicou na dve úrovne.

Iné projekty

Zdroj 
 Turistická mapa „Malá Fatra; Veľká Fatra“
 Matej Bel, Turčianska stolica
 Peter Podolák, Turiec

Referencie

Externé odkazy 
Oficiálna stránka obce Brieštie
 Turiec.sme.sk Zabudnutá Hadviga ožíva chalupármi

Brieštie
Slovenské obce zaniknuté zlúčením